डॉ. पंकज गुप्ता न्यूरोसर्जन, जयपुर
स्पाइन टीबी से गल सकती हैं हडि्डयां
प्रारंभिकलक्षण कमर में दर्द और हल्का बुखार, भूख नहीं लगना और वेट लॉस होना। कमरे के जिस हिस्से में दर्द हो उसका एक्सरे करवाकर देख लेना चाहिए। हड्डियां गल तो नहीं रही हैं। शुरुआत में डायग्नोस नहीं होने पर बीमारी फैलकर रीढ़ की दो से पांच हडि्डयों को गला सकती है। टीबी की मवाद बन जाती है। इससे स्पाइनल कोर्ड पर दबाव आने की वजह से हाथ-पैरों में लकवा जाता है। इससे बचने के लिए पेशेंट की बड़ी सर्जरी की जाती है। ऑपरेशन से मवाद हटाई जाती है। गली हुई हड्डियों के अलावा बची हुई हड्डी को स्क्रू और रॉड से फिट किया जाता है। इसके बाद दवाइयां जारी रखना शुरू होता है। भीड़-भाड़ वाले इलाकों को अवॉइड करें। खुले स्थान पर रहें, साफ-सफाई रखें। इन पेशेंट्स को आइसोलेशन में रखना चाहिए।
कैसे पहचानें ब्रेन टीबी
लंबे समय तक बुखार रहने के बाद सिर में दर्द शुरू हो जाए। दिमागी बुखार को सबसे पहले डायग्नोस करें। रीढ़ की हड्डी से पानी निकालकर जांच करवाई जाती है। लंबे समय तक सिर दर्द होना, उल्टी आना, कम दिखना और होश में गिरावट आना। कॉम्पलिकेशन होने पर दिमाग के पानी का प्रवाह कम हो जाता है। दिमाग में पानी की थैली का साइज बढ़ जाता है। इससे पेशेंट कोमा में जा सकता है। सर्जरी करके एक्सट्रा पानी को नली के जरिए बाइपास करके पेट से बाहर निकाला जाता है। अब सिर में छेद करके इलाज करते हैं ताकि पेशेंट लकवा और कोमा में नहीं जाए।
awa_Deva hin_Deva hin_Deva kas_Deva hin_Deva